section_heading: 2012-2014: Filmski debi, Artpop, Cheek to Cheek
paragraph_text: Prva Gagina ozbiljnija veza bila je s barmenom Lucom Carlom koja je potrajala od 2005. do 2008. Nakon toga, njezine veze uglavnom su trajale nekoliko mjeseci, a 2010. ponovno se pomirila s Lucom. Ta je veza ipak završila u svibnju 2011. U srpnju 2011. na snimanju spota za „You And I“ upoznaje glumca Taylora Kinneyja koji joj je u spotu glumio ljubavnika. Uskoro su se zaljubili i započeli vezu koja je kulminirala zarukama na Valentinovo 2015. Ipak, par je u lipnju 2016. raskinuo zaruke. Početkom 2017. Gaga je stupila u vezu s Christianom Carinom, holivudskim agentom zaposlenim u Creative Artists Agency koja zastupa Gagu. Par se već na ljeto zaručio, što je Gaga potvrdila tek u listopadu 2018. U veljači 2019. par je raskinuo zaruke.